b'\n_START_ARTICLE_\nPyroelektrisitet\n_START_PARAGRAPH_\nPyroelektrisitet f\xc3\xa5r en n\xc3\xa5r et hemimorft krystall ved oppvarming blir elektrisk. Krystallen er positiv p\xc3\xa5 den ene siden og negative p\xc3\xa5 den motsatte siden, n\xc3\xa5r krystallen er kuttet i en spesiell retning i forhold til krystallaksene. Blir krystallen avkj\xc3\xb8lt blir han elektrisert omvendt. Overflateladninga opptrer som en f\xc3\xb8lge av polarisasjon av stoffet. Ladningene p\xc3\xa5 overflaten trekker til seg ioner fra lufta, slik at overflaten igjen blir elektrisk n\xc3\xb8ytral. N\xc3\xa5r polarisasjonen blir mindre, for eksempel ved at stoffet blir avkj\xc3\xb8lt etter f\xc3\xb8rst \xc3\xa5 ha v\xc3\xa6rt oppvarmet, vil ionene som er trukket inn i materialet gi et overskudd av motsatt elektrisitet uten at stoffet derfor er polarisert motsatt vei._NEWLINE_Pyroelektrisitet opptrer i for eksempel turmalin og kvarts, men har ikke hatt noe praktisk bruksomr\xc3\xa5de. _NEWLINE_En skiller mellom falsk og ekte pyroelektrisitet. Falsk pyroelektrisitet skyldes at det ved oppvarming eller avkj\xc3\xb8ling opptrer elastiske spenninger som bevirker polarsiasjon (piezoelektrisitet). Ekte pyroelektrisitet skyldes at atomene i krystallgitret gir et permanent elektrisk moment, og at dette varierer i st\xc3\xb8rrelse med temperaturen. Som regel er den ekte pyroelektrisiteten liten i forhold til den falske.'